Ղարաբաղյան խնդրի կարգավորումը Պուտինը քննարկել էր նաև նոյեմբերի 13-ին Սոչիում Թուրքիայի նախագահ Ռեջեփ Էրդողանի հետ։ Այսօր ադրեբջանական մամուլը, հղում անելով «Սթար» պարբերականին, գրել է, թե Էրդողանը բանակցություններից հետո տված հարցազրույցում ասել է, որ ղարաբաղյան խնդիրը քննարկել է Պուտինի հետ։ Էրդողանը հավելել է, թե այնպիսի տպավորություն ունի, որ Պուտինը թերահավատ է ղարաբաղյան խնդրի արագ կարգավորման հարցում, ինչը Թուրքիայի նախագահը կապում է հակամարտող կողմերի միջև առկա լուրջ տարաձայնությունների հետ։